text: Note.
  Teksten er en gendigtning af Paul Gerhardts tyske tekst fra 1653.
  Teksten.
  &lt;poem&gt;
  Hjerte, løft din glædes vinger!
  Julefest
  allerbedst
  englesangen klinger!
  Hør det, hør de toner søde,
  himlen lydt
  melder nyt:
  Kristus lod sig føde!
  Guddoms-helten af sit kammer
  går i dag,
  så vor sag
  bliver fryd for jammer!
  Gud som mand på jord vil træde,
  Davids søn,
  Gud i Løn,
  i vort kød sig klæde!
  Gud, vor fader gav i nåde
  denne nat
  os en skat,
  herlig over måde.
  For at frelse os af nøden
  steg her ned
  kærlighed,
  stærkere end døden.
  I et krybberum den hviler,
  vinker blid:
  Kommer hid!
  himmelsk barnet smiler:
  "Kast din byrde, kære broder!
  vær ved mod,
  jeg har bod,
  sønnen af din moder!"
  I, som tunge stier træde,
  stands og hør!
  her er dør
  til den sande glæde!
  Og i huset inden døre
  trøstes med
  salig fred,
  ingen sorg tør røre.
  Er I fattige og arme,
  ind kun stig,
  han er rig
  og har hjertevarme!
  Fyldt af forråd er hans lade,
  og han huld
  skifter guld,
  som gør hjerter glade!
  Nu, så lad til ham os fare,
  mange, få,
  store, små,
  i en samlet skare!
  Ingen tør ved rejsen gyse,
  Jesu navn
  som en bavn
  vil på vejen lyse. 
  &lt;/poem&gt;